google/wiki40b huggingface dataset:
Bispedømmeråd

Bispedømmeråd ble innført ved lov av 16. juni 1933 som et organ i alle bispedømmene i Den norske kirke. Bestemmelser om bispedømmeråd finnes nå i kirkeloven av 7. juni 1996 (§ 23).

Sammensetning

Rådet har følgende medlemmer i hvert bispedømme: Biskopen, en prest valgt av prestene, en lek tilsatt valgt av de leke kirkelig tilsatte, og sju andre leke valgt av kirkens medlemmer.
I de tre nordligste bispedømmene skal det i tillegg være en samisk representant: sørsamisk i Nidaros bispedømme, lulesamisk i Sør-Hålogaland bispedømme og nordsamisk i Nord-Hålogaland bispedømme. I Oslo bispedømmeråd er det en representant fra døvemenighetene i Oslo.
Bispedømmerådenes medlemmer utgjør til sammen majoriteten av Kirkemøtet i Den norske kirke.

Valg

Flertallet av bispedømmerådets medlemmer velges for en periode av fire år. Alle medlemmer over 15år har stemmerett. Valget har etter 2011 vært holdt samtidig med kommunestyre- og fylkestingsvalg, men valgordningen har variert. Før 2009 ble bispedømmerådets medlemmer valgt indirekte av menighetsrådene i bispedømmet.  I 2009 ble det avholdt valg samtidig med Stortingsvalget, og valg av bispedømmeråd ble gjort frem til 2015 ved forholdstallsvalg, men med noen indirekte kandidater i noen bispedømmer. I 2015 ble valgordningen endret til listevalg.

Oppgaver

Bispedømmerådet skal ha sin oppmerksomhet på alt som kan vekke og nære det kristelige liv i menighetene. Som regionalt samordningsorgan skal rådet fremme samarbeid mellom de enkelte menighetsrådene og andre lokale arbeidsgrupper innen bispedømmet, men det kan ikke instruere menighetsmøter, menighetsråd eller kirkelige fellesråd. Bispedømmerådet tilsetter menighetsprester, fordeler statlige tilskudd til stillinger innen undervisning og diakoni, og utvikler planer for kirkens virksomhet innenfor bispedømmet m.m. Departementet har delegert mange og viktige forvaltningsoppgaver til bispedømmerådene.
Milton R. Young kullkraftverk

Milton R. Young kullkraftverk er et kullkraftverk 5,5 km sør for Center i Oliver County, delstaten Nord-Dakota i det sentrale USA. Det har en installert produksjonskapasitet på 734 MW. Brenselkilden er (sub-)bitumenøst kull. Operatør og eier er Minnkota Power Cooperative.
Utslippene av CO2 i 2006 var på i alt 5,863 mill tonn.
I likhet med de andre kullkraftverkene i delstaten, ligger også dette anlegget i kullområdene i fjellene nordvest for delstatshovedstaden Bismarck.
Ledende menig

Ledende menig er en grad i det norske Forsvaret.

Historikk i Norge

Utskrevet Ledende Menig (ULM) fantes tidligere i Sjøforsvaret og het offisielt Visekonstabel (ULM) - Utskrevet Ledende Menig. Graden ble gitt til vernepliktige.

Militærordningen fra 1. januar 2016

Ledende menig blir innført i Norge på OR-1 nivå i Sjøforsvaret og Hæren i forbindelse med innføringen av den nye ordningen for militært tilsatte. Graden tilsvarer Ledende flysoldat i Luftforsvaret.
Graden vil kun bli brukt av vernepliktige.
Z70

Z71 i Norge

Z71 er benevnelsen på lokomotivet etter at det har blitt modifisert med ATC-utstyr ombord, slik at det kan kjøre for egen maskin på det nasjonale jernbanenettet. I Norge eksisterer det seks slike maskiner som ble kjøpt av Ofotbanen AS fra Green Cargo i 2007. 
Fem av disse seks maskinene ble høsten overført til Autolink for skiftetjeneste i biltransporttogene etter at Ofotbanen AS og Autolink hadde en disputt seg imellom angående bruken av Z71. Denne gikk på tilbakeholdelse av togradioer av typen GSM-R (for å kunne få sikkerhetsmessig kjøretillatelse) og ett lokomotiv, noe som gjorde at den rettmessige eieren Autolink dro saken inn i rettsvesenet. 
Etter først å ha tapt saken i Ofoten tingrett fikk selskapet medhold i Hålogaland lagmannsrett, noe som førte til at Ofotbanen AS ble tvunget til å levere tilbake togradioene, slik at det nyopprettede jernbaneselskapet Cargolink kunne gjenoppta driften på vegne av Autolink.
Radius

Radius (fra latin radius, «stråle, hjuleike») er i geometri en rett linje fra sentrum i en sirkel eller kule ut til periferien eller overflaten.
Linjestykket fra et punkt på periferien gjennom sentrum til et annet punkt på periferien kalles diameteren, og er dobbelt så lang som radius.
I anatomien er radius et synonym til spolebeinet, den ene av de to lange rørknoklene i underarmen.
Europeisk førerkort

Europeisk førerkort er et førerkort som erstatter de 110 forskjellige plast- og papirførerkortene i bruk innen Det europeiske økonomiske samarbeidsområde (EØS) (Den europeiske union, Island, Liechtenstein og Norge).
Det nye førerkortet er i bankkortformat, og skal være vanskelig å forfalske. Medlemsstatene kan velge om førerkortet skal være utstedt med mikrochip. Chipen er nyttig for politi som kan lese ut informasjonen på sitt eget språk, noe som løser problemet med tre typer alfabeter gyldige innenfor EØS området. Førerkortet har gyldighet på 10 eller 15 år, avhengig av landet som har utstedt det.  
Kortet ble tatt i bruk i EØS 19. januar 2013, og skal ha erstattet eldre førerkort innen 2033.

Rådsdirektiv 80/1263/EØF

Et første skritt var første rådsdirektiv 80/1263/EØF av 4. desember 1980 om innføring av et EF-førerkort, der det fastsattes en EF-modell for nasjonale førerkort og medlemsstatenes gjensidige godkjenning av nasjonale førerkort samt innbytte av førerkort for innehavere som skifter bosted eller arbeidssted fra en medlemsstat til en annen.

Rådsdirektiv 91/439/EØF

I juli 1991 ble forrige direktivet erstattet av direktiv 91/439/EØF. Direktivet trådte i kraft i 1996.

Rådsdirektiv 2006/126/EF

Rådet for Den europeiske union godkjente i mars 2006 et forslag av Europakommisjonen om å innføre et felles europeisk førerkort som skulle erstatte de 110 forskjellige modellene innen EU/EØS. I desember samme år ble det godkjent av Europaparlamentet Direktiv 2006/126/EF ble publisert i Den europeiske unions tidende  30 desember 2006.
Direktivet trådte i kraft 19. januar 2013.

Kategorier

EØS førerkort er inndelt i følgende kategorier:
Tintinnider

Tintinnider er en gruppe av flimmerdyr. Tintinnider er akvatiske. Man kjenner over 800 arter. De består av bløtere deler som er omgitt av organiske skall, som kalles lorica.
Nornen-klassen

KV «Heimdal»

KV «Heimdal» (kallesignal W332/LNRR) er et norsk kystvaktfartøy som opererer i sone 2 i indre kystvakt nord. Fartøyet tilhører Nornen-klassen og ble bygd i Polen hos Szczecin Ship Repair Yard.
Platerosida

Utseende

En middelsstor, avlang, matt brunsvart trebukk. Antennene er tynne og noe kortere enn kroppen. Pronotum er klokkeformet, med litt uttrukne bakhjørner. Dekkvingene er jevnbrede, litt sprikende i spissen, beina middels lange og tynne.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Arten lever i Mexico (Durango).
Mekanisk ventilering

Klinisk bruk

Mekanisk ventilering brukes når pasientens spontane pusting er utilstrekkelig eller fraværende. Dette kan skje på grunn av forgiftning, hjertestans, nevrologiske sykdommer, hodeskader, paralyse av pustemusklene (Guillain-Barré syndrom), ryggmargskade, eller effekten av anestesi- eller muskelavslappende legemidler. Diverse lungesykdommer som lungeødem og KOLS, skader på brystkassen som for eksempel brukne ribbein, hjertesvikt, sepsis og sjokk, kan også være indikasjoner for mekanisk ventilering.
Avhengig av situasjonen kan mekanisk ventilering opprettholdes i alt fra noen minutter til flere år. Etter rutinemessig anestesi er det sjelden et problem å starte spontan respirasjon igjen, mens det kan ta uker eller måneder å avvenne en intensivpasient etter langvarig ventilering. Noen pasienter får aldri igjen evnen til å puste, og trenger permanent mekanisk ventilering. Dette er ofte tilfelle ved store hjerneskader, ryggmargskader eller nevrologiske sykdommer.
GoboLinux

GoboLinux er et fritt og åpent operativsystem for i686 eller senere mikroprosessorer. Dets mest prominente egenskap er en reorganisering av filsystemet til Linux. I stedet for å følge Filesystem Hierarchy Standard liksom Unix og de fleste Unix-liknende systemer, har hvert program i et GoboLinux-system sin egen underkatalog hvor alle filene, inkludert spesifikke settinger for dette programmet, kan bli funnet. Et program Foo har således alle dets spesifikke filer og biblioteker i /Programs/Foo. Ifølge utviklerne av GoboLinux resulterer dette i et renere system.
Tre Nyhus

Tre Nyhus er et musikkalbum med Sven Nyhus, Åshild Breie Nyhus og Ingfrid Breie Nyhus, utgitt i 2005.
Østers

Østers er en samlebetegnelse på flere forskjellige grupper av muslinger som vokser hovedsakelig i brakk- og saltvann. Skallet, som oftest med høyt kalkinnhold, omgir en bløt kropp. Gjeller filtrerer plankton fra vannet, og en kraftig muskel holder skallet lukket. Noen grupper er verdsatt som mat, både i rå og varmebehandlet form.
Rose Center for Earth and Space

Rose Center for Earth and Space er en del av American Museum of Natural History i New York City. Senterets fullstendige navn er Frederick Phineas and Sandra Priest Rose Center for Earth and Space. 
Hovedinngangen ligger på nordsiden av museet på 81th Street i nærheten av Central Park West på Manhattans Upper West Side. Senteret ble ferdig i 2000, og Neil deGrasse Tyson ble dets direktør. 
Museet omfatter det nye Hayden Planetarium, som ble åpnet første gang i 1935 og ble stengt i 1997.
Roman-Kosj

Roman-Kosj (ukrainsk og russisk: Роман Кош, krimtatarisk: Roman Qoş) er med 1545 meter det høyeste fjellet i Krimfjellene og på Krimhalvøya. Fjellet ligger i Krim nasjonalpark.
Regnskogfondet

Virksomhet

Ifølge Regnskogfondet er den mest effektive måten å beskytte regnskogen på å gi lokale skogfolk rettigheter og muligheter til å forvalte skogen langsiktig. Organisasjonen arbeider på flere nivå, fra lokale grasrotprosjekter til forbedring av nasjonalt og internasjonalt lovverk.
I dag støtter Regnskogfondet prosjekter i følgende land: Brasil, Peru, Bolivia, Paraguay, Ecuador, Venezuela, Guyana, Den demokratiske republikken Kongo, Myanmar, Malaysia, Indonesia og Papua Ny-Guinea. Regnskogfondets prosjekter utvikles i nært samarbeid med frivillige organisasjoner i de landene de arbeider i, bygger på lokal kompetanse og drives av de lokale organisasjonene. Regnskogfondet bygger ikke opp egne lokale kontorer eller organisasjoner i disse landene. Regnskogfondet har kontrakter med over 100 organisasjoner - flere av disse er paraplyorganisasjoner som har mange lokale organisasjoner som medlemmer. Samarbeidspartnerne er for det meste urfolksorganisasjoner, miljø- og menneskerettighetsorganisasjoner. I tillegg drives omfattende informasjons- og kampanjevirksomhet i Norge og internasjonalt.
Regnskogfondet var avgjørende i arbeidet med å få den norske regjeringen til å bevilge mange milliarder kroner til regnskogsbevaring. Sammen med sine partnere har de påvirket internasjonale organer i REDD-prosessen for regnskogbevaring via FN, Verdensbanken og nasjonale regjeringer.
Regnskogfondet driver kampanjer mot handel og investeringer som støtter de selskapene som ødelegger regnskog. I over 20 år har de hatt årlige kampanjer for å avsløre bruk av tropisk tømmer. I 2012 startet de en kampanje mot bruk av palmeolje i matvarer. Samme år utga de rapporten «The Beauty and the Beast», som viste at Statens pensjonsfond utland («Oljefondet») hadde investert i 70 selskaper som deltar i ødeleggelse av regnskog.
Daglig leder fra begynnelsen er Lars Løvold, som har ledet organisasjonen fra begynnelsen. I perioden fra 1. januar 2013 til 1. januar 2015 var Dag Hareide leder. Hovedkontoret ligger i Oslo.
I 2013 ble det avdekket misbruk av norske bistandsmidler i Regnskogfondets prosjekter i DR Kongo og Peru. Regnskogfondet tilbakebetalte midler til staten.

Organisasjon

Regnskogfondet har en stab i Norge på 45 ansatte, og et omfattende nettverk av kontakter og støttespillere hjemme og ute.
Regnskogfondet mottar støtte fra NORAD, Utenriksdepartementet, Miljøverndepartementet, Operasjon Dagsverk, forskjellige internasjonale fond, private givere og næringslivet. Organisasjonen er medlem av Innsamlingskontrollen. Private givere kan være såkalte «Regnskogvoktere» som gir et månedlig beløp i støtte. Regnskogfondet fikk NRKs TV-aksjon for 2015.
Moja på tvoja

Moja på tvoja er et musikkalbum med Boknakaran, utgitt i 2001.
Kristian Tonning Riise

Politisk karriere

Han var medlem av Unge Høyres sentralstyre fra 2012 og var leder fra 2014 til 2018, 1. nestleder i Hedmark Høyre fra 2014, medlem av Stange kommunestyre og formannskap 2011-2015, medlem av Hedmark fylkesting fra 2007 og stortingsrepresentant fra Hedmark fra 2017. Riise ledet Hedmark Unge Høyre 2008–2010 og Stange Høyre 2011–2012.

Bakgrunn

Han er oppvokst på Ilseng i Stange. Han har studiekompetanse fra musikklinjen ved Stange videregående skole og vært elev ved musikk- og teaterlinjen ved Romerike Folkehøgskole. Riise studerte idéhistorie ved Universitetet i Oslo 2009–2012.
Han har også arbeidet som sanger og guide ved Hedmarksmuseet i 2008 og har vært informasjonsrådgiver i Unge Høyre 2010–2011 samt prosjektmedarbeider i Civita 2012–2014.
I 2013 utga han en bok om Venezuelas daværende president, Hugo Chávez.

Anklager om upassende oppførsel

Onsdag 10. januar 2018 ble det rapportert i Aftenposten at Riise gikk av som leder i Unge Høyre etter at det var kommet inn en rekke bekymringsmeldinger om upassende oppførsel mot yngre kvinnelige partimedlemmer. I denne sammenheng nevnte han at #MeToo-bevegelsen har vært en vekker og at flere partifeller har vært bekymret for hans upassende oppførsel. Siden artikkelen ble publisert i Aftenposten har det kommet inn sju nye varsler mot Riise om upassende atferd av seksuell karakter, der en av sakene handler om en hendelse i 2014, tre måneder før han ble valgt til leder for Unge Høyre.
Eddie the Head

Bakgrunn

Den originale Eddie var egentlig bare en maske. Du kan se såvidt se det på bilder fra det første albumet, i tillegg til på singelen «Running Free»; det er ansiktet rett ved siden av bandets logo. Masken var koblet til en pumpe som pumpet ut alle slags former for flytende væske, og den siklet på Doug Sampson eller Clive Burr, eller hvem det nå var som satt ved slagverket.
Eddies fulle navnet er som sagt Eddie the Head (Edward T.H. på albumomslaget til Live After Death), og opprinnelsen er en gammel vits;
Capila

Utseende

Middelsstore (vingespenn 40-45 millimeter), bredvingede, brune smygere. Oversiden er brun, gjerne med et hvitt skråbånd i forvingen. Undersiden er ofte hvit med brune flekker.

Utbredelse

Slekten er utbredt i Øst- og Sørøst-Asia.
Capilla de Cella

Transport

Ruta 9 Leonardo Olivera forbinder Capilla de Cella med Chuy og Brasil.
Wang Lun

Wang Lun (død 1. november 1774) var leder av sekten De åtte trigrammer, en variant av Den hvite lotus, i Shandongprovinsen i Kina i 1770-årene. Han forkynte at Buddha Maitreyas komme til jorden var umiddelbart forestående, og ledet de tre trigrammers opprør, et lokalt opprør mot Qing-styret.

«Det rene vanns sekt»

Han var en mester i kampsporter og selvlært lege og underviste sine tilhengere i yoga, meditasjon og i evnen til å faste over svært lange perioder ved bare å drikke renset vann. Dermed ble hans gruppering kjent som «det rene vanns sekt», og i 1774 hadde den flere tusen medlemmer.

Opprørsleder

Han fortalte så sektmedlemmene at han selv var reinkarnasjonen av Maitreya og at han var bestemt til å bli Kinas keiser, og fikk dem med dem på et angrep på byen Shouzhang den 3. oktober 1774. Ved hjelp av forbundsfeller innenfor murene kom de seg inn byportene, tok kontroll over byen og plyndret dens skattkammer og kornlager.
Etter å ha holdt byen noen få dager forlot de den, og gikk til angrep på byen Yangku. Yangku inntok de med letthet, ettersom byens garnison hadde marsjert avsted for å komme Shouzhang til unnsetning – i den tro at den fremdeles var på Wangs hender. Etter Yangku fortsatte erobringstoktet til byene Tangyi og Liulin, og så marsjerte de til den store og strategisk viktige byen Linqing.
Før de kom frem, nedkjempet de med letthet de styrker som Qing-dynastiet sendte imot dem, og det bredte seg en overbevisning om at Wang Luns opprørere behersket magiske krefter. Mange av Linqings mandariner flyktet i redsel for «Den hvite lotus» allerede før opprørerne stod ved byens porter den 11. oktober.
De neste ukene beleiret Wang Luns styrker byen, men Qing-forsvaret under Qin Zhenjun var for sterkt. Det ene angrepet etter det andre ble slått tilbake. Opprørerne kjempet innbitt lenge etter at slaget var tapt og tiden egentlig var inne for kapitulasjon eller flukt. Wang Luns unge konkubine Wu Sannian skal ha holdt Qing-soldatene stangen alene i timevis til hun til slutt ble overveldet og drept.
Den 31. oktober var Wang omringet. Fast bestemt på ikke å bli tatt levende satte han fyr på tårnet han befant seg i. Hans brente kropp måtte identifiseres ved hans sverd og armbånd.
Bolibompa

Bolibompa er navnet på Sveriges Televisions (SVT) barne-TV, og ligner i stor grad på NRKs barne-tv. Programmet har forandret form gjennom årene, men dragen i vignetten er en klassiker som har vært med siden starten. I programmet vises mange barneserier, for eksempel Pingu og Babar.
Tittelen Bolibompa har forekommet i tittelmelodien siden 31. august 1987, men det var ikke før i 1999 at Bolibompa ble brukt som tittel på programmet. På samme tid fikk barneprogrammene en fast sendetid fra klokken 18.00 til 19.00, og man begynte med direktesendinger. Fredrik Berling var programleder for den første direktesendingen. Til og begynne med stavet man programnavnet Bollibompa, noe som senere ble endret til dagens Bolibompa. Høsten 2005 fikk Bolibompa en ansiktsløftning, og programmet begynte å sende fra ett nytt og større studio. Samtidig begynte Bolibompa å sende på morgenen i Barnkanalen.

Sendetider

Programmet ble fra begynnelsen sendt under samlingsnavnet Barnprogram og sendte i SVT1 fra klokken 17.30 til 18.00, da Aktuellt startet. Noen år senere ble Bolibompas sendetid endret til å starte klokken 18.15. I 1997 ble Aktuellt flyttet fra SVT1 til SVT2 og Barnprogram endret sendetiden til å starte klokken 18.00. Fra og med 25. august 2008 sender Bolibompa kun i Barnkanalen, unntatt lørdager klokken 18.15, da programmet sendes i SVT1, og søndager klokken 8.00, da programmet sendes i SVT2.

Den klassiske Bolibompa-sangen

Barnprogram! Ja!

Bolibompa, bolibomp-bomp-a

Bolibompa, bolibomp-bomp-a

Bolibompa, bolibomp-bomp-a

Bolibompa, bolibomp-bomp-a

Bolli-bolli-bolli-bolli-bompa

-Har du sett...

-Va!?

-...Kanal 1!

(Latter)
Tittelmelodien har i senere tid blitt endret.
Elle Macpherson

Personlig liv

Macpherson fikk to sønner med sin tidligere kjæreste, den franske finansmannen Arpad Busson, men de giftet seg aldri. Hennes sønner heter Arpad Flynn Alexander Busson (født 14. februar 1998), og Aurelius Cy Andrea Busson (født 4. februar 2003). Macpherson og Busson begynte sitt romantiske forhold i 1995. Macpherson bor mesteparten av tiden i Storbritannia sammen med sine to sønner.
Hun snakker flytende fransk, italiensk og spansk.
Grue

Historie

Grue har sitt navn fra det norrøne «grof», som betyr grav eller grop.
Det har vært mange gravhauger, og det er gjort mange funn fra vikingtiden i Grue, samt flere steinredskaper og flintfunn som er ca. 4000 år gamle. Grue er det mest funnrike området i distriktet.
Brandval ble utskilt som egen kommune fra Grue i 1866.
Det er to kirker i kommunen; Grue kirke og Grue Finnskog kirke.
Det står et 22. juli-minnesmerke utenfor rådhuset.

Jernbane

Solørbanen åpnet fra Kongsvinger til Flisa i 1893, og i 1910 ble den forlenget videre mot Elverum. Jernbanen mistet etterhvert sin betydning som kommunikasjonsmiddel i området, og i 1990 ble all persontrafikk på banen nedlagt. I Grue kommune står fortsatt stasjonsbygningene på Grinder, Kirkenær og Namnå. Derimot er det få rester etter de småholdeplassene som i sin tid lå langs banen.

Tusenårssted

Kommunens tusenårssted er Kirkenær sentrum, og dette ble markert med en seremoni 1. januar 2000. 
Fra våren 2003 har Kirkenær sentrum gjennomgått en stedsutvikling som har foregått i flere byggetrinn, hvor det blant annet er bygget en ny miljøgate. Det skal anlegges en park i det området hvor plaketten for tusenårsstedet skal settes opp, og dette arbeidet vil etter planen bli avsluttet høsten 2006.
Kommunens tusenårstrær er plantet ved alle skolene, 5 barneskoler og 1 ungdomsskole, ved aldershjemmet og ved begge kirkene i kommunen.
Genoa kullkraftverk

Genoa kullkraftverk er et kullkraftverk i Vernon County i delstaten Wisconsin i det nordlige USA. Det har en installert produksjonskapasitet på 346 MW, fordelt på 1 blokk / turbin. Operatør er Dairyland Power Corp.
Anlegget ble bygget ut i årene 1941–1969, inklusive utvidelser. Brenselkilden er sub-bitumenøst og bitumenøst kull.
Nekkhamma

Nekkhamma (sanskrit: नैष्काम्य) er et pāliord som generelt sett blir oversatt med «forsakelse» eller «gleden ved forsakelse», mens begrepet mer spesifikt også omfatter «å gi opp verden og lede et hellig liv» eller «frihet fra lyster, krav og begjær.»"
Castel Focognano

Frazioni

Kommunen omfatter følgende frazioni:
Calleta, Carda, Castel Focognano, Ornina, Pieve a Socana, Rassina (Capoluogo), Salutio, Zenna
Leilighetsdikt

Leilighetsdikt er dikt skrevet til en spesiell anledning. Det kan dreie seg om dikt skrevet til private familiebegivenheter, som f.eks. fødselsdag, bryllup, dåp, konfirmasjon, begravelse, eller til en offentlig samfunnsbegivenhet, f.eks. kroningen eller begravelsen av en konge. Diktene kan altså enten ha bestemte personer som mottakere (og framføres når disse personene er til stede), eller rette seg til allmennheten.
Noen leilighetsdikt er skrevet til melodier for å synges, andre er uten melodi. Noen blir kopiert opp og delt ut til deltakerne på en fest eller ved en annen sosial hendelse, andre blir trykt anonymt eller med navn i aviser.
Leilighetsdikt er ofte rosende, med positive beskrivelser f.eks. av den som har fødselsdag. Det finnes imidlertid også leilighetsdikt som inneholder kritikk, enten vennlig kritikk eller bitende angrep på personer eller grupper.
Spottende, ironiske vers og hyllende, lovprisende vers er ytterpunktene. De fleste leilighetsdikt inneholder mer ros enn ris.
Noen bedrifter og institusjoner har en «husdikter» som lager leilighetsdikt til kjente melodier, som så synges ved jubileer, fødselsdager for de ansatte og lignende. Det hender også at kjente diktere skriver leilighetsdikt, enten på oppdrag eller av eget initiativ. Bjørnstjerne Bjørnson har skrevet en god del leilighetsdikt, blant annet Kantate ved Hundreårs-festen for Norges vel (1909).
I lyrikksamlinger finnes det vanligvis få leilighetsdikt, fordi slike dikt har lav litterær status. De har dessuten ofte et mer episk (fortellende) preg enn lyrisk.
Fra leilighetsdikt er det glidende overganger til blant annet rimbrev (for eksempel frierbrev på vers).
Ancylodonta

Utseende

Nokså store, avlange, blanke, brune trebukker. Antennene er omtrent så lange som kroppen. Pronotum er omtrent så langt som bredt, med en kraftig pigg midt på hver side. Dekkvingene er omtrent parallellsidige.

Utbredelse

Artene er utbredt i dte sørlige Sør-Amerika (Bolivia, Brasil, Uruguay og Chile).
Bjørkheim

Bjørkheim er en tettbebyggelse i Samnanger i Hordaland. Bjørkheim ligger langs 7Fylkesvei 7, innerst i Samnangerfjorden, nordvest for kommunesenteret Tysse.